Author: Pajan
Last saved by: agenda0
Company: agenda

Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11. 4. 2001
K materiálu č. 2575/2001
K bodu č. 38

     

S T A N O V I S K O

k návrhu zákona o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov    

I.
Návrh zákona o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov predkladá na rokovanie vlády SR  minister hospodárstva Slovenskej republiky na základe Plánu legislatívnych úloh vlády SR.

II.
Cieľom predkladaného návrhu zákona úplná aproximácia nášho právneho poriadku s právom ES/EÚ v oblasti spotrebiteľských úverov, konkrétne so smernicou Rady č. 87/102/EHS v znení neskorších zmien a doplnení.

III.
Sekcia Inštitút pre aproximáciu práva Úradu vlády SR zaujíma k predkladanému návrhu zákona nasledovné stanovisko:
Ako predkladateľ správne uvádza  v doložke zlučiteľnosti návrhu zákona s právom EÚ/ES, problematika spotrebiteľských úverov je prioritou aproximácie práva podľa Európskej dohody o pridružení, ako aj podľa Bielej knihy.
Zároveň je problematika spotrebiteľských úverov predmetom aproximácie práva podľa Partnerstva pre vstup, NPAA a vyplýva tiež ako úloha v rámci negociačnej kapitoly – ochrana spotrebiteľa.
Problematika spotrebiteľských úverov je upravená jednak v primárnom práve ES, a to konkrétne v článku 153 Zmluvy o ES, ako aj v sekundárnom práve ES, v smernici Rady č. 87/102/EHS, zmenenej a doplnenej smernicou Rady č. 90/88/EHS a smernicou Rady č. 98/7/ES.
Vzhľadom na skutočnosť, že predkladateľ zapracoval všetky uplatnené pripomienky, ďalšie pripomienky neuplatňujeme. Dovoľujeme si však opätovne upozorniť na nasledovnú skutočnosť. 
Pri prijímaní zákona č. 108/2000 Z. z. o ochrane spotrebiteľa pri podomovom predaji a zásielkovom predaji, do ktorého sa transponovali ustanovenia smernice Rady č. 85/577/EHS sa uviedlo, že plný súlad, pokiaľ ide o čl. 4 uvedenej smernice, sa dosiahne prijatím zákona o spotrebiteľských úveroch. V návrhu zákona však k transpozícii tohto článku nedošlo a preto by bolo vhodné uviesť, akým spôsobom sa mieni predmetný článok smernice do slovenského právneho poriadku transponovať. Bolo by vhodné, aby o tejto otázke ministerstvo uvažovalo tiež pri aktualizácii Národného programu pre prijatie acquis communautaire.

Bratislava | 10.04.2001
Vypracoval: | JUDr. Milan Vetrák
| 57295 610

JUDr. Mária Krošlákovágenerálna riaditeľka